Karklėnų ežeras
Karklėnų ežeras – ežeras vidurio Lietuvoje, Kelmės rajone, apie 7,5 km į šiaurės vakarus nuo Kražių, 1,5 km į pietryčius nuo Karklėnų. Ilgis šiaurės-pietų kryptimi 1,1 km, plotis iki 0,65 km. Altitudė 148,1 m. Krantai žemi, pelkėti, apaugę mišku. Iš rytų prieina Spirgių miškas, į vakarus plačiai nusidriekia Karklėnų pelkė. Šiaurinėje ežero dalyje yra salelė (0,05 ha). Šiaurrytine pakrante eina kelias  2113  Varlakojai–Karklėnai–Kolainiai . Įteka ir išteka po upelį (Dubysos intako Kražantės baseinas). Prie pietinio ežero kranto įsikūręs Pažerio kaimas.